b'\n_START_ARTICLE_\nAtomiums\n_START_SECTION_\nV\xc4\x93sture\n_START_PARAGRAPH_\nSkulpt\xc5\xabru, 165 miljardus rei\xc5\xbeu palielin\xc4\x81ta dzelzs krist\xc4\x81lre\xc5\xbe\xc4\xa3a fragmenta modeli, izveidoja Andr\xc4\x93 Vaterkeins 1958. gada Pasaules izst\xc4\x81dei Expo, atspogu\xc4\xbcojot pasaul\xc4\x93 aizs\xc4\x81kto jauno zin\xc4\x81tnes un kosmosa ce\xc4\xbcojumu laikmetu. Atomu veido devi\xc5\x86as lodes, kas simboliz\xc4\x93 un att\xc4\x93lo ne tikai atomu, bet ar\xc4\xab Be\xc4\xbc\xc4\xa3ijas tolaik eso\xc5\xa1\xc4\x81s devi\xc5\x86as provinces (tagad t\xc4\x81s ir desmit). Lodes sav\xc4\x81 starp\xc4\x81 savieno eskalatori. Se\xc5\xa1as lodes ir pieejamas apmekl\xc4\x93t\xc4\x81jiem, taj\xc4\x81s atrodas izst\xc4\x81\xc5\xbeu z\xc4\x81les un restor\xc4\x81ns.\n_START_SECTION_\nTehniskie dati\n_START_PARAGRAPH_\nS\xc4\x81kotn\xc4\x93ji t\xc4\x81 bija alum\xc4\xabnija b\xc5\xabve, kas 2006. gad\xc4\x81, veicot kapit\xc4\x81lo remontu, tika p\xc4\x81rkl\xc4\x81ta ar dzelzs virsk\xc4\x81rtu. Atomiuma augstums ir 102 metri, svars aptuveni 2400 tonnas, katras lodes diametrs 18 metri. Lodes sav\xc4\x81 starp\xc4\x81 ir savienotas ar 20 savienojo\xc5\xa1\xc4\x81m 23 metrus gar\xc4\x81m caurul\xc4\x93m, kur\xc4\x81s atrodas eskalatori un koridori. Vid\xc4\x93j\xc4\x81s caurul\xc4\x93s atrodas lifts, kas 25 sekun\xc5\xbeu laik\xc4\x81 apmekl\xc4\x93t\xc4\x81jus nog\xc4\x81d\xc4\x81 uz pa\xc5\xa1u augst\xc4\x81ko lodi, kur atrodas restor\xc4\x81ns un apskates platforma.\n_START_SECTION_\nSatiksme\n_START_PARAGRAPH_\nUz Atomiumu var nok\xc4\xbc\xc5\xabt ar 84., 89. autobusu, 23., 81 tramvaju vai metro l\xc4\xabdz stacijai Heysel.'